ମୁମ୍ବାଇଃ ସୁଶାନ୍ତ ସିଂହ ରାଜପୁତଙ୍କ ମୃତ୍ୟୁ ପରେ ବଲିଉଡ୍ ଇଣ୍ଡଷ୍ଟ୍ରୀରେ ନୂଆ ଚର୍ଚ୍ଚା ଆରମ୍ଭ ହୋଇଯାଇଛି। ସୁଶାନ୍ତଙ୍କ ମୃତ୍ୟୁ ଲାଗି ନେପୋଟିଜମ୍ ଏବଂ ଗୋଷ୍ଠୀବାଦ ବା ଗ୍ରୁପିଜମ୍ ଦାୟୀ ବୋଲି କୁହାଯାଉଛି। ଏସବୁ ଭିତରେ ବଲିଉଡ୍ ଫିଲ୍ମ ନିର୍ମାତା କରଣ ଜୋହର, ଆଲିୟା ଭଟ୍ଟ, ରଣବୀର କପୁର, ସଲମାନ ଖାନଙ୍କ ସମେ ତ ସୋନାକ୍ଷୀ ସିହ୍ନା ମଧ୍ୟ ସମାଲୋଚନାର ଶିକାର ହୋଇଛନ୍ତି। ସୋଶାଲ ମିଡିଆରେ ଏମାନଙ୍କୁ ଖୁବ୍ ଟ୍ରୋଲ କରାଯାଉଛି। ଏନେଇ ଟ୍ୱିଟରରୁ ବିଦାୟ ନେବାର ନିଷ୍ପତ୍ତି ନେଲେ ସୋନାକ୍ଷୀ।
ଏଭଳି ଏକ ସମ୍ବେଦନଶୀଳ ପ୍ରସଙ୍ଗରେ ନିଜ ନାଁ ଯୋଡ଼ାଯିବା ପରେ ସୋନାକ୍ଷୀ ଟ୍ୱିଟରକୁ ବାଏ-ବାଏ କହିଛନ୍ତି। ହେଲେ ନିଜ ଅଫିସିଆଲ ଇନଷ୍ଟାଗ୍ରାମ ହ୍ୟାଣ୍ଡେଲରେ ସେ ଟ୍ରୋଲରଙ୍କୁ କଡ଼ା ଜବାବ ଦେଇଛନ୍ତି। ପ୍ରଥମେ ସେ ଏକ ସ୍କ୍ରିନଶଟ୍ ଶେୟାର କରି ଏହି ସୂଚନା ଦେଇଛନ୍ତି। ଏଥିରେ ସେ ଲେଖିଛନ୍ତି, "ଆଗ୍ ଲଗେ ବସ୍ତି ମେଁ...ମୈ ଅପନି ମସ୍ତି ମେଁ...।" ଏହାପରେ ସେ ଏକ ଭିଡିଓ ଶେୟାର କରି ଟ୍ରୋଲରଙ୍କ ମୁହଁ ବନ୍ଦ କରିବାକୁ ଚେଷ୍ଟା କରିଛନ୍ତି। ଭିଡିଓରେ ସେ ଚୁଟୁକି ମାରି ଗାୟବ ହୋଇଯାଉଥିବା ଦେଖିବାକୁ ମିଳିଛି।
